
DZĪVOKĻA ĪPAŠUMA PĻAVU IELĀ 6-5, JELGAVĀ
[bookmark: _GoBack]ATSAVINĀŠANAS UZSĀKŠANA UN IZSOLES NOTEIKUMU APSTIPRINĀŠANA

Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
[bookmark: _Hlk163476890]Dzīvokļa īpašums ar kadastra numuru 09009029452 Pļavu ielā 6-5, Jelgavā (turpmāk – Dzīvokļa īpašums), kas sastāv no dzīvokļa Nr. 5 (telpu grupa ar kadastra apzīmējumu 09000140149001002, viena istaba, krāsns apkure, kopējā platība 29,0 m2) un tam piekrītošajām kopīpašuma 290/2238 domājamām daļām no būvēm (kadastra apzīmējums 09000140149001, 09000140149002 un 09000140149003) un zemes (kadastra apzīmējums 09000140149), ir ierakstīts Zemgales rajona tiesas Jelgavas pilsētas zemesgrāmatas nodalījumā Nr. 3803-5 uz Jelgavas valstspilsētas pašvaldības vārda.
Likuma “Par palīdzību dzīvokļa jautājumu risināšanā” 16. panta pirmā daļa nosaka, ka dzīvojamai telpai, kas tiek izīrēta šajā likumā noteiktajā kārtībā, jābūt dzīvošanai derīgai.
Dzīvokļa īpašums nav izīrēts, jo tas nav derīgs dzīvošanai, tajā nepieciešams veikt remontdarbus, kā arī veikt finansiālus ieguldījumus dzīvojamās mājas Pļavu ielā 6, Jelgavā remontam. 
Jelgavas valstspilsētas pašvaldības Dzīvokļu komisija 2025. gada 11. novembrī pieņēma lēmumu Nr. 12/14.6. “Pašvaldības dzīvojamās telpas Pļavu ielā 6-5, Jelgavā nodošana atsavināšanai”, ar kuru nolēma ierosināt Dzīvokļa īpašumu nodot atsavināšanai. 
Saskaņā ar Publiskas personas mantas atsavināšanas likuma (turpmāk - Atsavināšanas likums) 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.   
Nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr. 88, derīgs līdz 2030. gada 21. jūnijam) novērtēja Dzīvokļa īpašumu un noteica tā vērtību 15000,00 euro (piecpadsmit tūkstoši euro), t.sk. zemes domājamo daļu vērtību 3000,00 euro (trīs tūkstoši euro). 
Nekustamā īpašuma Valsts kadastra informācijas sistēmā Dzīvokļa īpašuma universālā kadastrālā vērtība ir noteikta 12297,00 euro (divpadsmit tūkstoši divi simti deviņdesmit septiņi euro), t.sk. zemes domājamo daļu universālā kadastrālā vērtība 2712,75 euro (divi tūkstoši septiņi simti divpadsmit euro, 75 centi).
Atsavināšanas likuma 3. panta pirmās daļas 1. punktā noteikts, ka pašvaldības nekustamo īpašumu var atsavināt, pārdodot to izsolē, savukārt, šā likuma 15. pantā noteikts, ka izsole var būt elektroniska ar augšupejošu soli.
Atsavināšanas likuma 36. panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu. 
[bookmark: _Hlk163476973]Jelgavas valstspilsētas pašvaldības īpašuma atsavināšanas komisija 2026. gada 6. maijā noteica Dzīvokļa īpašuma nosacīto cenu 15000,00 euro (piecpadsmit tūkstoši euro), izsoles soli 100,00 euro (viens simts euro), izsoles nodrošinājumu 1500,00 euro (viens tūkstotis pieci simti euro) un maksimālo nomaksas termiņu – 5 gadus. 
Saskaņā ar Pašvaldību likuma 10. panta pirmās daļas 16. punktu, likuma “Par palīdzību dzīvokļa jautājumu risināšanā” 16. panta pirmo daļu, Atsavināšanas likuma 3. panta pirmās daļas 1. punktu, 8. pantu, 15. pantu, 36. panta trešo daļu, Jelgavas valstspilsētas pašvaldības Dzīvokļu komisijas 2025. gada 11. novembra lēmumu Nr. 12/14.6. “Pašvaldības dzīvojamās telpas Pļavu ielā 6-5, Jelgavā nodošana atsavināšanai” un Jelgavas valstspilsētas pašvaldības īpašuma atsavināšanas komisijas 2026. gada 6. maija lēmumu Nr. 4/9 “Dzīvokļa īpašuma Pļavu       ielā 6-5, Jelgavā atsavināšana”,  

JELGAVAS VALSTSPILSĒTAS PAŠVALDĪBAS DOME NOLEMJ:
1. Atsavināt Jelgavas valstspilsētas pašvaldībai piederošo dzīvokļa īpašumu ar kadastra numuru 09009029452 Pļavu ielā 6-5, Jelgavā, kas sastāv no dzīvokļa Nr. 5 (telpu grupa ar kadastra apzīmējumu 09000140149001002, kopējā platība 29,0 m2) un tam piekrītošajām kopīpašuma 290/2238 domājamām daļām no būvēm (kadastra apzīmējums 09000140149001, 09000140149002 un 09000140149003) un zemes (kadastra apzīmējums 09000140149), pārdodot to elektroniskā izsolē ar augšupejošu soli.
2. Noteikt dzīvokļa īpašuma Pļavu ielā 6-5, Jelgavā, pārdošanas nosacīto cenu (izsoles sākumcenu) 15000,00 euro (piecpadsmit tūkstoši euro), izsoles soli 100,00 euro (viens simts euro), izsoles nodrošinājumu 1500,00 euro (viens tūkstotis pieci simti euro) un maksimālo nomaksas termiņu – 5 gadus.
3. Apstiprināt dzīvokļa īpašuma Pļavu ielā 6-5, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot dzīvokļa īpašuma Pļavu ielā 6-5, Jelgavā izsoli normatīvajos aktos noteiktajā kārtībā.


Domes priekšsēdētājs									M.Daģis
DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

